જેમાં ગુજરાતના પનોતા પુત્ર અને લોખંડી પુરૂષની નામના ધરાવતા સરદાર વલ્લભભાઈ પટેલે સંસ્થામાં રહીને ભારતની આઝાદીની ચળવળ ચલાવેલી તેવી આ ઐતિહાસિક સંસ્થાને નવો અવતાર આપવા વિઝન-૨૦૨૦ પ્રોજેક્ટ અંતર્ગત જૂની ઇમારતની જગ્યાએ નવી આધુનિક સગવડો સાથેનું બહુમાળી બિલ્ડીંગ બનાવવાનું નક્કી કરાયું હતું અને આ નવા અદ્યતન સંકુલને જૂન-૨૦૨૧માં કાર્યરત કરી દેવાના પ્રયાસો પૂરજાશમાં ચાલી રહ્યા છે. પી. જે. કે. પી. વિદ્યાર્થી કેમ્પસના પ્રમુખ શ્રી સતીશ ભાઈ પટેલે ઉમેર્યું હતું કે, ગુજરાતના અંતરિયાળ ગામડાઓમાંથી વધુ અભ્યાસ માટે આવતા સર્વ ધર્મના વિદ્યાર્થી દીકરા-દીકરીઓના જીવન ઘડતર માટે આ ભવન એક આદર્શ રૂપ બનશે.